Προσαρμογή του Προεδρικού Διατάγματος 259/1997 προς τις διατάξεις της Οδηγίας 98/71/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998 για τη νομική προστασία σχεδίων και υποδειγμάτων.Σκοπός Σκοπός του παρόντος Προεδρικού Διατάγματος είναι η προσαρμογή του Προεδρικού Διατάγματος 259/1997 «Διατάξεις εφαρμογής του Διακανονισμού της Χάγης για τη διεθνή κατάθεση των βιομηχανικών σχεδίων και υποδειγμάτων που κυρώθηκε με το Νόμο 2417/1996 και διατάξεις για τον εθνικό τίτλο προστασίας», (ΦΕΚ Α΄ 185) προς τις διατάξεις της Οδηγίας 98/71/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998 «για τη νομική προστασία σχεδίων και υποδειγμάτων» (ΕΕ L 289/28.10.98).(άρθρο 1 εδ. γ της οδηγίας 98/71/ΕΚ) Στην παρ. 1 του άρθρου 2 του Π.Δ. 259/1997 προστίθεται εδάφιο γ, που έχει ως εξής: γ. «Σύνθετο προϊόν», το προϊόν που αποτελείται από πολλά συστατικά δυνάμενα να αντικατασταθούν επιτρέποντας την αποσυναρμολόγηση και επανασυναρμολόγηση του προϊόντος.(άρθρο 5 παρ. 2 και άρθρο 3 παρ. 4 της οδηγίας 98/71/ΕΚ) Στην παρ. 5 του άρθρου 12 του Π.Δ. 259/1997 αντικαθίσταται η φράση «σχετικά με τις τεχνικές ανάγκες» ως εξής: κατά την εκπόνηση του σχεδίου ή υποδείγματος Η παρ. 7 του άρθρου 12 του Π.Δ. 259/1997 αντικαθίσταται ως εξής: Ως συνήθης χρήση κατά την έννοια της παραπάνω παραγράφου 6, νοείται κάθε χρήση εκ μέρους του τελικού καταναλωτή, εκτός από τη συντήρηση ή την επισκευή ή άλλες παρόμοιες υπηρεσίες(άρθρο 6 παρ.2 της οδηγίας 98/71/ΕΚ) Το πρώτο εδάφιο της παραγράφου 1 του άρθρου 14 του Π.Δ. 259/1997 αντικαθίσταται ως εξής: Δεν αναιρείται ο νέος και ατομικός χαρακτήρας ενός σχεδίου ή υποδείγματος σύμφωνα με το άρθρο 12 παρ. 3 και 4 του παρόντος προεδρικού διατάγματος, στην περίπτωση που το σχέδιο ή υπόδειγμα έχει καταστεί προσιτό στο κοινό κατά το δωδεκάμηνο που προηγήθηκε της ημερομηνίας κατάθεσης της αίτησης για καταχώρηση ή εφόσον διεκδικείται προτεραιότητα, της ημερομηνίας προτεραιότητας, εάν συντρέχει ένας από τους παρακάτω λόγους .(άρθρο 9 της οδηγίας 98/71/ΕΚ) Το άρθρο 27 του Π.Δ. 259/1997 αντικαθίσταται ως εξής: «Ο δικαιούχος προστατεύεται και έναντι σχεδίων ή υποδειγμάτων που δεν προκαλούν στον ενημερωμένο χρήστη διαφορετική συνολική εντύπωση Για την εκτίμηση του πεδίου προστασίας λαμβάνεται υπόψη και ο βαθμός ελευθερίας του δημιουργού του σχεδίου ή υποδείγματος κατά ην εκπόνηση του σχεδίου ή υποδείγματος»(άρθρο 11 παρ. 1 εδ. α και δ, παρ. 4 και 7 της οδηγίας 98/71/ΕΚ) Στην παρ. 1 του άρθρου 16 του Π.Δ. 259/1997 προστίθενται νέα εδάφια ε και στ ως εξής: 1 δεν πρόκειται για σχέδιο ή υπόδειγμα κατά την έννοια του άρθρου 2 παρ. 1 εδ. α»« 2 εάν το σχέδιο ή υπόδειγμα συγκρούεται με προηγούμενο σχέδιο ή υπόδειγμα το οποίο έχει διατεθεί στο κοινό μετά την κατάθεση της αίτησης καταχώρισης ή, εάν διεκδικείται προτεραιότητα, μετά την προτεραιότητα, και το οποίο προστατεύεται ήδη πριν από την εν λόγω ημερομηνία με καταχωρισμένο κοινοτικό σχέδιο ή υπόδειγμα ή αίτηση για καταχώριση κοινοτικού σχεδίου ή υποδείγματος ή με καταχώριση σχεδίου ή υποδείγματος στο οικείο κράτος μέλος, ή με αίτηση για καταχώριση των σχετικών δικαιωμάτων . Η παρ. 2 του άρθρου 16 του Π.Δ. 259/1997 αντικαθίσταται ως εξής: Το λόγο ακυρότητας που προβλέπεται στην παρ. 1 εδ. στ μπορεί να επικαλεστεί μόνο ο υποβάλλων την αίτηση ή ο κάτοχος του ανταγωνιστικού δικαιώματος Κατά τα λοιπά εφαρμόζονται ανάλογα οι διατάξεις της παραγράφου 2 του άρθρου 15 του Ν. 1733/1987 . Στο άρθρο 16 του Π.Δ. 259/1997 προστίθεται νέα παρ. 5 ως εξής: Αν έχει κηρυχθεί άκυρο ένα καταχωρισμένο σχέδιο ή υπόδειγμα δυνάμει του άρθρου 16 παρ. 1 εδ. β, το σχέδιο ή υπόδειγμα μπορεί να καταχωρηθεί ή να διατηρηθεί το δικαίωμα σε τροποποιημένη μορφή, εάν με τη μορφή αυτή πληρούνται οι προϋποθέσεις προστασίας και διατηρείται η ταυτότητα του σχεδίου ή υποδείγματος Η καταχώριση ή η διατήρηση σε τροποποιημένη μορφή μπορεί να περιλαμβάνει καταχώριση συνοδευόμενη από μερική παραίτηση εκ μέρους του κατόχου του δικαιώματος επί σχεδίου ή υποδείγματος ή εγγραφή σε μητρώο σχεδίων και υποδειγμάτων δικαστικής απόφασης με την οποία κηρύσσεται η μερική ακυρότητα του σχεδίου ή υποδείγματος.(άρθρο 15 της οδηγίας 98/71/ΕΚ) Μετά το άρθρο 29 του Π.Δ. 259/1997 προστίθεται νέο άρθρο 29Α ως εξής: Ανάλωση δικαιωμάτων Τα δικαιώματα που παρέχει η καταχώριση σχεδίου ή υποδείγματος δεν εκτείνονται στις πράξεις που αφορούν ένα προϊόν στο οποίο έχει ενσωματωθεί ή εφαρμοστεί ένα σχέδιο ή υπόδειγμα που εμπίπτει στο πεδίο προστασίας του σχετικού δικαιώματος, όταν το προϊόν έχει διατεθεί στην αγορά της Κοινότητας από τον ίδιο το δικαιούχο του σχεδίου ή υποδείγματος ή με τη συναίνεσή του. Η ισχύς των διατάξεων του παρόντος αρχίζει από της 28ης Οκτωβρίου 2001, ημερομηνίας κατά την οποία σύμφωνα με το άρθρο 19 παρ. 1, της αριθ. 98/71/ΕΚ Οδηγίας τα κράτη - μέλη έπρεπε να θέσουν σε ισχύ τις αναγκαίες νομοθετικές, κανονιστικές ή διοικητικές διατάξεις για τη συμμόρφωσή τους με την Οδηγία αυτή. Στον Υπουργό Ανάπτυξης αναθέτουμε τη δημοσίευση και εκτέλεση αυτού του Προεδρικού Διατάγματος.